Iliescu jase na talasu komunisticke nostalgije | Institute for War and Peace Reporting\nIliescu jase na talasu komunisticke nostalgije\nNekadasnji rumunski predsednik Ion Iliescu mozda ce doci na vlast na talasu nostalgije za erom komunizma.\nUkoliko se ispostavi da su ankete javnog mnjenja tacne, rumunski glasaci zele da vrate sat unazad.\nUsred rastucih ekonomskih i socijalnih problema u zemlji, apatije i razocarenja reformama vlade centra, mnogi se secaju bezbednosti i sigurnosti komunistickog perioda.\nNostalgija biraca za prosloscu odrazava se u sve vecoj podrsci nekadasnjim komunistickim politicarima, koji ce ucestvovati na parlamentarnim i predsednickim izborima 26. novembra.\nIon Iliescu, prvi predsednik zemlje nakon revolucije i nekadasnji komunista, trenutno ima podrsku 47 odsto glasaca u anketama javnog mnjenja. Njegov glavni rival, premijer Mugur Isarescu, ima svega 15 odsto glasova.\nNa isti nacin, opoziciona partija Iliescua, Socijaldemokratska partija, PDSR, izgleda da ce dobiti 52 odsto parlamentarnih glasova. Partije vladajuce koalicije, Liberali, Demokrate i Demohriscani, zajedno imaju jedva 27 odsto.\nIzbori u novembru dolaze u vreme rasprostranjenog siromastva i ekonomske nesigurnosti. Cetvorogodisnja koaliciona vladavina centra i desnice poklopila se sa katastrofalnim ekonomskim kolapsom.\nInfrastruktura Rumunije se raspala, dok se istovremeno nisu ispunile nade u strana investiranja. U doba rastuce krize doslo je do svadja medju koalicionim partnerima.\nPoslednji zvanicni podaci ukazuju da 40 odsto Rumuna zivi u bedi i zaradjuje manje od 30 americkih dolara mesecno.\n"Cetiri godine ekonomskog opadanja i sve vece nejednakosti u raspodeli dohodaka glavni su razlozi alarmantnog porasta siromastva", kaze sociolog Alina Mungiu, predsednik nevladine organizacije Rumunskog akademskog drustva, SAR. "U ovakvim okolnostima, tesko da iznenadjuje cinjenica da se ljudi sa nostalgijom secaju komunistickog vremena".\nNedavna SAR anketa ukazala je da 80 odsto Rumuna veruje da je ekonomsko stanje u zemlji bilo bolje u vreme komunizma. Samo je 23 odsto ispitanika kazalo da se danas nalazi u boljem finansijskom polozaju.\nCak su i politicki lideri vladajuce koalicije pesimisticni u odnosu na izglede zemlje. Isarescu je 24.oktobra rekao da zemlja nece biti spremna da pristupi Evropskoj zajednici sve do 2007. godine i da je u medjuvremenu potrebno da se postigne mnogo stvari.\nOva izjava Isarescua poklapa se sa odgovorom komesara za prijem novih clanica EU, Guenthera Verheugena koji je rekao da Rumunija i Bugarska nece moci da dostignu evropske standarde pre 2005. godine, sto je u odnosu na nekadasnje komunisticke zemalje kao sto su Poljska, Ceska i Madjarska, visegodisnje zakasnjenje.\nPriznanje da clanstvo u EU moze biti odlozeno godinama dodatno zabrinjava lokalne analiticare koji misle da bi se Rumunija mogla ponovo okrenuti Istoku, i svom nekadasnjem savezniku Rusiji.\nRuski ministar spoljnih poslova, Igor Ivanov, posetio je Bucharest u oktobru i vodio razgovore o diplomatskim i ekonomskim vezama, narocito u sektorima saobracaja i energetike.\nOcekuje se da ce eksperti iz obe zemlje nastaviti razgovore o bilateralnom sporazumu. Ali, dva najteza pitanja jos nisu resena. Najosetljivije pitanje predstavlja insistiranje Rumunije da se u sam tekst sporazuma ukljuci aluzija o zauzimanju rumunske teritorije, danasnje Republike Moldavije od strane Moscow, na osnovu sporazuma izmedju nacisticke Nemacke i Sovjetskog Saveza. Bucharest, takodje, tvrdi da se u Moscow jos uvek nalaze zlatne poluge i nacionalno blago koje je prevezeno u Rusiju iz bezbenosnih razloga u toku Prvog svetskog rata.\nNovinar dnevnog lista "Romania Libera", Vladimir Alexe, veruje da ce novembarski izbori doprineti izmeni spoljnje politike zemlje "uzimajuci u obzir proslost Iona Iliescua i njegove partije", aluzija na navodno bliske veze koje je bivsi predsednik odrzavao sa Moscow u toku njegove vladavine.\nIliescu odbacuje glasine da je imao stalnu telefonsku vezu sa Kremljom ili tajne veze sa Moscow. On, takodje, odbacuje da je krsio naftni embargo protiv Jugoslavije koji su uvele Ujedinjene nacije 1992. godine (pogledajte BCR 156)\nU toku izborne kampanje, sedamdesetogodisnji Iliescu i PDSR naglasili su da prihvataju buduce clanstvo Rumunije u EU kao i napore da zemlja udje u clanstvo NATO.\nMedjutim, Iliescu se zavetovao da ce stvoriti "klimu solidarnosti i rada" u osiromasenoj zemlji i insistirao da se moraju sacuvati "pozitivni elementi" proslosti. U toku svog poslednjeg predsednickog mandata, Iliescu je kritikovan sto nije razvio demokratiju i izvrsio reformu ekonomije koja je bila pod kontrolom drzave.\nMarian Chiriac je urednik novinske agencije MediaFax iz Bucharesta i urednik "Spoljne politike" cetvoromesecnog casopisa koje izdaje Rumunsko akademsko drustvo.


Vesti online / Vesti / Ekonomija / Dinar nastavlja da slabi\nDinar će sutra oslabiti prema evru za 0,2 odsto i zvanični srednji kurs biće 119,0441 dinara za jedan evro, što je nova najslabija vrednost dinara prema evru ove godine.\nNarodna banka Srbije danas je prodala 30 miliona evra da bi ublažila prekomerno dnevno pomeranje kursa.\nPo podacima NBS (www.nbs.rs), jedan evro će sutra koštati 25 para više nego danas, kada je kurs 118,7954 dinara za jedan evro.\nDinar je ove godine izgubio 3,7 odsto vrednosti u odnosu na evro, 3,7 odsto za godinu dana, a 1,7 odsto vrednosti za poslednjih mesec dana.\nDinar je ove godine bio najjači 1. januara, kada je jedan evro koštao 114,6421 dinara.\nIstorijski, dinar je najslabiji prema evropskoj valuti bio 9. avgusta 2012, kada je jedan evro vredeo 119,0723 dinara.\nNBS je ove godine na Međubankarskom deviznom tržištu ukupno prodala 1,05 milijardi evra, a kupila 200 miliona evra da bi ublažila kolebanja kursa.\nEKONOMIJA Kurs dinara u ponedeljak 123,9794\nEKONOMIJA Dinar jača tokom uskršnjih praznika


Zukorlić: Znaju se tarife za presude, Ministarka: Podnesite prijavu\nBeta 21. jula 2021. 14:30\nU raspravi o izboru republičkog javnog tužioca i izmenama zakona iz oblasti pravosudja, poslanici su najavili podršku predlozima, ali i kritikovali dosadašnji rad sudova i tužilaštava.\nLider Stranke pravde i pomirenja Muamer Zukorlić izjavio je da nema ozdravljenja društva bez punog ozdravljenja pravosudnog sistema.\nZukorlić je ukazao na slučajeve iz Sandžaka koji su uznemirili javnost, a u vezi su sa pravosudnim sistemom. To su ubistvo jednog policajca u Tutinu gde je gradjanin koji je optužen, osudjen na najtežu kaznu.\n„Dešava se drugi slučaj 2017. godine isto u Tutinu kada je policajac ubio gradjanina“, rekao je Zukorlić i naveo da je policajac dobio pet godina zatvora, pa se postavlja pitanje da li policijski život vredi šest puta više od života običnog gradjanina.\nKao treći slučaj Zukorlić je podsetio da je mladić Bakan Ernad „zbrisan“ na pešačkom prelazu u Beogradu 2019. godine, a da su se do sada desile samo predistražne radnje.\nPoslanik je dodao da se zna ko kojeg advokata angažuje i da se „tačno znaju tarife koliko košta koja presuda“.\nMinistarka pravde maja Popović odgovorila je da za prva dva slučaja treba tačno znati šta je kome stavljeno na teret, da li je reč o odbrani i da su takva pitanja delikatna.\n„Ako vi imate saznanje da se odredjeni predmeti mogu kupiti, ja vas molim da podnesete krivičnu prijavu“, rekla je ministarka.\nPodršku zakonima i kadrovskim rešenjima najavili su poslanici Socijaldemokratske partije Srbije, Jedinstvene Srbije, SPS-a i SNS-a.


Barska URA: Budžet Opštine za 2022. godinu dominantno potrošački bez većih sredstava za razvoj grada - URA\nBudžet Opštine Bar za 2022. godinu koji je usvojen na prošloj sjednici Skupštine opštine Bar je dominanntno potošački bez namjere da se uradi išta značajnije što bi značilo razvoj opštine, saopštili su danas iz barskog odbora Građanskog pokreta URA.\n„Ubjedljivo najveći prihod Budžeta je od poreza na nepokretnosti i pored činjenice da veliki broj objekata nije evidentiran ili je evidentiran u površini značajno manjoj od stvarne. Nepoznat je i naplatni zadatak i za ovo što je evidentirano. URA uporno insistira već nekoliko godina da se izvrši popis i premjer objekata u skladu sa zakonom. Šteta po Budžet iznosi više miliona eura godišnje, a isto tako i po finansije d.o.o. ‘Komunalne djelatnosti’“, navode u saopštenju iz barskog odbora URA.\nUkazuju da su insistirali da se ukine obaveza plaćanja administrativnih taksi.\n„Prihod je neznatan svega 60 000 eura, a više desetina hiljada građana godišnje po vrućini ili po hladnoći na otvorenom prostoru u redovima čeka da plati nešto što po zakonu ne treba da plaća, da bi dostavio potvrdu o nečemu što već treba da postoji u računaru resornog činovnika“, ukazuju iz barske URE.\nNaglašavaju da se od novih objekata planira azil za pse, za koji se sredstva u Budžetu rezervišu već 7-8 godina unazad, kao i Gradska kuća u Starom Baru, za koju graditelj ne zna čemu će da služi.\n„Nešto bolja ali ne i zadovoljavajuća situacija u slučaju gdje je investitor država (Granični prelaz Virpazar, Sportska hala Mrkojevići, uređenje obale u Sutomoru, Specijalni dnevni centar za djecu), ali su i te investicije uglavnom u fazi projektovanja, a nema rokova kada će biti završeni. Dječji vrtić se neće graditi ni 2022. godine jer je planirano svega 20 hiljada eura“, navode oni.\n„Posebno zabrinjava da se za vodosnabdijevanje predvidjelo svega 100 hiljada eura, što je neozbiljno za bilo kakav ozbiljniji posao. Nijesu planirana ni sredstva za investiciono održavanje vodovodne mreže i ako je gubitak vode preko 60%. Napominjemo da i u primorskom dijelu opštine Bar skoro polovina objekata nema priključak na vodu, a 2/3 nema kanalizaciju“, dodaju oni u saopštenju.\nDodaju i da je činjenica da je osnovna infrastruktura u Baru u veoma lošem stanju, nedovoljna ili je nema.\n„U takvoj situaciji bez ikakvih dokaza utvrđuje se da su prosječni troškovi uređenja prostora u 2022. godini svega 70eur/m2 objekta. Uz napomenu da će najskuplji objekti biti oslobođeni plaćanja komunalija. Opština Bar mora u najkraćem roku uraditi i usvojiti Dugoročni program uređenja prostora, kojim će se utvrditi prioritetni objekti infrastrukture, cijena koštanja, izvori sredstava i rokovi izgradnje“, zaključuju oni u saopštenju.


Kavalec: Procesuirati izborne prevare\n„Misija OSCE-a u Bosni i Hercegovini pozdravlja nedavne napore Tužilaštva BiH i Tužilaštva Brčko distrikta BiH u procesuiranju slučajeva navodne izborne prevare“, izjavila je Kathleen Kavalec, šefica Misije OSCE-a u BiH.\n„Suzbijanje izbornih prevara ključna je komponenta u zaštiti integriteta i kredibiliteta izbora. To je neophodno kako bi se vratilo povjerenje građana i kako bi se u potpunosti ispoštovala njihova volja da budu adekvatno zastupljeni, kako je takođe navedeno u svim prethodnim izvještajima o praćenju izbora koje je izdao OSCE-ov Ured za demokratske institucije i ljudska prava (ODIHR).\nMisija poziva nadležne vlasti, uključujući Centralnu izbornu komisiju i tijela za provođenje zakona širom zemlje, da budu proaktivni u rješavanju žalbi i istraživanje sumnjivih izbornih djela. Misija poziva rukovodstva političkih stranaka da provode politike djelovanja u cilju sprečavanja bilo kakvih izbornih prevara iz njihovih redova.\nMisija je spremna podržati svaki proces koji unapređuje izborni integritet i vraća povjerenje građana u izbore”, naglasila je Kavalec.\nTags #Kavalec #osce\nDnevnik 1 [17.09.2020.]\nKS: Uplata augustovskih egzistencijalnih naknada za demobilisane branioce\nVlast BiH ne ispunjava standarde za eliminaciju trgovine ljudima


SVI SREĆNI I ZADOVOLJNI: Opozicija postigla dogovor sa Vučićem, narod neka umre u bedi! - Naša Borba\nSVI SREĆNI I ZADOVOLJNI: Opozicija postigla dogovor sa Vučićem, narod neka umre u bedi!\nPredsednik Skupštine Srbije Ivica Dačič izjavio je danas, posle sastanka radne grupe za medjustranački dijalog bez učešća evroparlamentaraca, da je postignut načelni dogovor o tekstu sporazuma za unapredjenje izbornih uslova koji bi učesnici mogli da potpišu iduće nedelje.\n„Dogovorili smo se posle više meseci zaista konstruktivnog rada tokom kojeg smo raspravljali i o najsitnijim detaljima“, rekao je Dačić u Skupštini Srbije, navodeći da se tokom ovog medjustranačkog dijaloga pričalo o brojnim tačkama, od izbornog zakonodavstva do medija.\n„Ovo danas je bio završni sastanak. Mi smo danas završili raspravu, ostaje da tim koji vodi Dejan Ðurđević iz Vlade Srbije pretoči u papir dodatne predloge koje smo čuli i koje je prihvatio predsednik Aleksandar Vučić“, rekao je Dačić novinarima.\n„Veliko je zadovoljstvo što je vlast pokazala želju za kompromisom i implementiraćemo sve što smo dogovorili, da sutra svi možemo da kažemo da je dijalog dao rezultate i da niko ne sme da koristi ove teme za bacanje ljage na Srbiju“, rekao je Dačić. Foto: Fonet\n„Takođe razgovaralo se i o broju potpisa potrebnih za određene vrste izbora, biće napravljena posebna Radna grupa koja će se baviti biračkim spiskom, utvrđivanjem pravilnosti o birackim spisku…“, naveo je Dačić.\nObradović: Ne potpisujemo dok ne vidimo završni dokument\nPredsednik Srpskog pokreta Dveri Boško Obradović izjavio je danas da taj pokret neće potpisati završni dokument o poboljšanju izbornih uslova dok ne vide njegovu završnu verziju.\nPrethodni tekstSrpska napredna stranka pored salaša kupila i tržni centar!\nSledeći tekstRAZVALJEN, NE ZNA GDE UDARA: Vulin otišao da trenira boks, hoće da tuče mađarske pse jer su nanjušili da je urađen!


Nema teških uloga za Izabel Iper – Nadlanu.com\nNema teških uloga za Izabel Iper\nObjavljeno 18. jan 2012. / 15:19:14\nMOKRA GORA, 18. januara 2012. (Beta) – Francuska glumica Izabel Iper izjavila je u sredu da za nju nema teških uloga i da u glumi ne gubi ništa od svoje ličnosti, već naprotiv, zadržava sve.\n“Posao publike je da pati, a posao glumca da uživa u izražavanju te patnje. Za glumce je zadovoljstvo da izražavaju različite osećaje, zato i jesu glumci”, rekla je Iper publici filmskog festivala Kustendorf na Mokroj Gori.\nIper je rekla da ne postoje teške uloge, jer ona uvek glumi odredjeno stanje ili osobu, a ne karakter.\nOna je dodala da na njen izbor uloga ne utiče presudno scenario, već reditelj, jer je način na koji će odredjeni materijal biti uradjen važniji od uloge i filmskog scenarija.\nOna je rekla da postoje reditelji sa kojima bi želela da radi u budućnosti, ne otkrivajući njihova imena, jer kako je objasnila, svako voli da radi sa velikim režiserima, ali se ona kao pragmatična osoba ne prepušta se snovima, već se drži realnosti.\nU razgovoru sa publikom posle projekcije filma “Madam Bovari” u kome je glumila naslovnu ulogu, Iper je rekla da je sa rediteljem Klodom Šabrolom snimila sedam filmova, a da je njihova veza od početka bila jednostavna.


Ekonomski div u Brčko ulaže pola milijarde KM | Manager.ba\nEkonomski div u Brčko ulaže pola milijarde KM\nManager.ba/biznisinfo.ba BiH 02 prosinca, 2019\nMemorandum definira međusobne obaveze Vlade i ove kompanije spremne da kroz više projekata u narednim godinama u Brčko distriktu investira 500 milijuna KM što bi omogućilo otvaranje 4.000 radnih mjesta.\nGradonačelnik Brčkog Siniša Milić najavio je da će narednog tjedna biti potpisan memorandum sa SCO grupacijom (Studen & CO Holding).\nRiječ je o poslovnoj inicijativi za sveobuhvatno poboljšanje poslovnog ambijenta i standarda života u Brčko distriktu i projektima ulaganja u proizvodnju hrane, slobodnu industrijsku zonu, turizam, urbani razvoj centra grada i brojne druge oblasti.\nBiznisInfo podsjeća da u okviru Studen Holdinga posluju kompanije Bimal (regionalni lider u proizvodnju jestivog ulja), te Agrana-Studen grupa koja proizvodi šećer Agragold.\nSTUDEN Grupa je najveći investitor u prehrambenu industriju Bosne i Hercegovine, i najveći strani investitor u Brčko distrikt.\nMilić je rekao Srni da je riječ o domaćoj firmi koja se dokazala veoma uspješnim poslovanjem u Brčkom i regiji i koja na ovim prostorima ima ozbiljne i dugoročne planove.\nOn kaže da je važno da Memorandum pretpostavlja i intenzivan javno-privatni dijalog, s ciljem stvaranja neophodnog pravnog ambijenta za sveobuhvatan razvoj Brčkog.\n“Naša namjera je da kroz angažman na realizaciji ove poslovne inicijative dođemo do zakonskih rješenja koja će ubuduće omogućiti efikasno rješavanje zahtjeva svih investitora, pod jednakim uvjetima”, naveo je Milić.\nOn je izrazio uvjerenje da poslije ove inicijative sa SCO grupacijom uslijediti i druge poslovne inicijative.\n“Pokušavam da shvatim skepticizam dijela javnosti, koji se poziva na neka druga negativna iskustva. Međutim, ogromna je razlika u odnosu na te primjere iz prošlosti”, rekao je Milić i dodao da je ohrabren odlukom Skupštine distrikta da podrži ovaj memorandum.\nOn je rekao da su u toku razgovori sa Europskom bankom za obnovu i razvoj o izgradnji cjevovoda duž trase obilaznice, što će omogućiti poboljšanje snabdijevanja vodom, posebno uz izvorište Plazulje, kao i u selima u istočnom i južnom dijelu distrikta.\nMilić je naveo da je za očekivati da će Brčko već iduće godine, uz ove, i druge planirane projekte, biti veliko gradilište.\nMemorandum će naredne sedmice u gradskoj Vijećnici potpisati gradonačelnik Brčkog i direktorom SCO grupacije Ilija Studen.\nNjihove proizvode možete kupiti u regiji u Lesnina centrima Slovenije, Hrvatske i Srbije pod...\nPodržan projekt vodoopskrbe Brčko vrijedan 6,5 milijuna eura\nProjektom je planirana izgradnja glavnog transportnog cjevovoda (GTC) Plazulje - Potočari dugog 14...\nDva bh. grada u utrci za investiciju od 40 milijuna eura\nOva posjeta je u najvećoj mjeri zasluga Petra Kuzmanovića, Dervenćanina koji živi i radi u Poljskoj...\nU Bosni i Hercegovini postoje pozitivne i uspješne kompanije – i to one uspješno privatizirane....


Sistem sa nultom tolerancijom na ispade | Coming Computer Engineering\nSistem sa nultom tolerancijom na ispade\nModernizacija IT infrastrukture velike kompanije podrazumeva značajan redizajn postojećeg informacionog sistema…\nCilj ovog projekta bio je formiranje informacionog sistema koji bi obezbedio platformu za pokretanje svih servisa kritičnih za proizvodnju i usklađivanje kontrolnih servisa sa normativima propisanim od strane EU radi strože kontrole proizvodnje i prodaje. Informacioni sistem su pre realizacije ovog projekta činila tri nezavisna data centra. Jedan od centara pokretao je više od 90% relevantnih servisa, dok je data centar na lokaciji u Beogradu služio kao DR lokacija za produkcione servise iz glavnog centra. Za obezbeđenje podataka na DR lokaciji korišćena je vSphere replikacija sa jednom dnevnom kopijom (24 h RPO). Veeam Backup and Replication korišćen je kao osnovni alat za bekap virtuelne infrastrukture.\nPrimarni cilj bio je formiranje informacionog sistema tolerantnog na ispade, tj. na otkazivanje čitavog data centra, sa zahtevom da servisi, ukoliko i dođe do otkazivanja jednog od data centara, moraju da započnu sa radom na drugom bez ikakvog gubitka podataka i sa što većim stepenom automatizacije. To je podrazumevalo značajan redizajn informacionog sistema kod korisnika: pored serverske i storidž infrastrukture, trebalo je redizajnirati i celokupnu mrežnu infrastrukturu, s obzirom da je sistem do tada bio centralizovan.\nInfrastrukturno rešenje koje je zadovoljavalo zahteve korisnika baziralo se na formiranju uniformnog metro klaster sistema, zasnovanog na VMware platformi i sertifikovanom hardveru za kreiranje virtuelne infrastrukture. Metro klaster rešenja, koja se ponekad nazivaju i stretched klaster rešenjima, predstavljaju formiranje klastera virtuelne infrastrukture na dve međusobno udaljene fizičke lokacije identične organizacije, koristeći ekvivalentne mehanizme za sinhronu replikaciju podataka na storidž sistemima koji čine klaster. Udaljenost između lokacija treba da zadovolji potrebe korisnika, ali je istovremeno ograničena izborom vendora i konkretnog rešenja, odnosno konfiguracije. Osnovna karakteristika uniformnog metro klaster rešenja je da fizički serveri imaju pristup do storidž sistema na obe lokacije. Na ovaj način postiže se veća fleksibilnost, a u konkretnom slučaju ovakva organizacija bila je obavezna, zbog implementacije Microsoft Failover klastera za potrebe servisa. Obe lokacije su ekvivalentno organizovane u pogledu opreme, klimatizacije, zaštite i mrežne konfiguracije. Prethodno centralizovana mreža reorganizovana je tako da su obe lokacije postale autonomne, sa višestrukim kroskonekcijama između lokacija, realizovanim po različitim trasama.\nServisi neophodni za usaglašavanje sa EU direktivama imaju sloj za bazu podataka baziran na Microsoft SQL serveru, aplikativni sloj na kome su instalirani potrebni servisi i web sloj. Pored mehanizama visoke dostupnosti na nivou infrastrukture, ovi servisi su dodatno unapređeni uvođenjem klastering mehanizama na nivou samih instanci – tu su Microsoft Failover klaster za potrebe baze podataka i aplikativnih servisa i NLB za potrebe web servisa. Ovi zahtevi doneli su niz dodatnih sistemskih ograničenja pri zadovoljavanju generalnih planova za DR i standardizovanih bekap procedura, usvojenih u lokalnoj kancelariji (svaki podatak bekapuje se na dva mesta, sa sedam tačaka oporavka i udaljenom replikom na beogradskoj lokaciji).\nPrimena Microsoft Failover klastera donela je i prednosti: omogućeno je postavljanje aktivnih i standby nodova, DB, app i web servisa na različite fizičke lokacije i različite kontrolere storidž sistema, čime je omogućeno funkcionisanje servisa bez prekida u radu u slučaju problema na nekoj od lokacija. Dodatno, servisi se mogu prebacivati sa aktivnog na standby nod bez praznog hoda (downtime), čime je eliminisana potreba za prekidom u radu tokom standardnog održavanja. Microsoft Failover klaster za potrebe DB i app servisa realizovan je na virtuelnim mašinama, korišćenjem RDM diskova (physical mode). Generalno, virtuelne mašine sa RDM diskovima imaju niz ograničenja, pa na njima nije bio moguć dotad standardni način za DR (vSphere replikacija) i bekap (Veeam bekap virtuelnih mašina). Jedini način da se nastavi sa korišćenjem DR zaštite bio je da se storidž sistemi nadograde licencama za storidž replikaciju (SnapMirror), čime je omogućena replikacija sadržaja i ovih virtuelnih mašina.\nProblem sa nemogućnošću bekapovanja virtuelnih mašina sa pRDM diskovima prevaziđen je korišćenjem Veeam agenta za Windows, koji je u potpunosti podržan za bekap nodova Microsoft Failover klastera. Veeam Agent for Windows je relativno svež alat, namenjen prvenstveno bekapu fizičkih servera, ali je u ovom slučaju, zbog pRDM diskova, implementiran na virtuelnim mašinama. Ostatak mašina je bekapovan na standardni način, kroz Veeam Backup and Replication. Implementirano rešenje Uniformni VMware metro klaster implementiran je na dve lokacije, međusobno udaljene nekoliko stotina metara. Za storidž sisteme na ovim lokacijama odabrano je NetApp metro klaster rešenje. Rastojanje između lokacija iznosi nekoliko stotina metara, pa je odabrana stretched varijanta i sistemi bazirani na FAS8200 kontrolerima. Serverska infrastruktura unapređena je nabavkom novih servera, tako da su svi VMware hostovi bazirani na poslednjoj generaciji HPE servera (gen10) i SkyLake procesorskoj arhitekturi. Dekomisionirani hardver, koji čine nešto stariji serveri (gen9) i NetApp FAS2650 storidž sistem, sa dodatnim policama koje su iskorišćene za smeštanje replika sa produkcionih lokacija, prebačen je na rezervnu lokaciju. Posebna pažnja tokom implementacije ovog rešenja posvećena je obezbeđenju integriteta podataka i unapređenju pouzdanosti. Pojedini mehanizmi bili su od ključnog značaja za postizanje ovih ciljeva:\nZa najvažnije servise napravljeni su Failover klasteri na nivou Windows instanci, gde su nodovi raspoređeni na različitim fizičkim lokacijama.\nAutomatski oporavak ostalih servisa na klasteru virtuelne infrastrukture omogućen je ugrađenim HA mehanizmima.\nStoridž sistemi na lokacijama metro klaster sistema su u sinhronoj sprezi.\nPostoji alternativna lokacija za DR, udaljena više stotina kilometara, na koju se podaci kopiraju sa jednočasovnom zadrškom (1 h RPO).\nDR mehanizam oporavka omogućen je korišćenjem VMware Site Recovery Manager-a.\nVeeam je primarni alat za bekap virtuelne infrastrukture i Microsoft Failover klastera.\nPrimenjena je Veeam-ova preporuka o pravljenju višestrukih kopija bekapa i korišćenju cold medijuma (trake).\nUopšteno posmatrano, servisi koji su važni za proces proizvodnje imaju drugačiji tretman u odnosu na ostale i za njih je potrebno maksimizirati raspoloživost, odnosno svesti verovatnoću otkazivanja na minimum i eliminisati mogućnost gubitka i korupcije podataka. Ovi zahtevi su prisutni kada određeni servisi participiraju u proizvodnom procesu, jer se tada downtime ovih servisa može relativno jednostavno iskazati u finansijskom kontekstu. Ova implementacija je primer jednog takvog rešenja infrastrukturnih problema za sistem od velikog uticaja na proizvodne cikluse. Ključni elementi koji su definisali izgled sistema jesu redundansa na logičkom nivou, višestruke kopije podataka unutar sistema, autonomija data centara u mrežnom kontekstu i arhive podataka.


"Orlići" vi ste svetski prvaci i "penzosi"! - Sportske.net\n"Orlići" vi ste svetski prvaci i "penzosi"!\nSjajna atmosfera u kući fudbala u Staroj Pazovi!\n'Orlići' budni sanjaju!Milošević: "Ne treba nam FIFA da bismo znali kakvo blago imamo"Paunović: "Momci, bili ste sjajni, ponosan sam na sve!"Mandiću, pročitaj nam sudbinu!Ćosić i Milunović u igri "Pogodi ko je?"\nPredsednik Srbije Tomislav Nikolić rekao je danas da svi, a posebno A reprezentativci Srbije, imaju mnogo toga da nauče od članova omladinske selekcije, koja je postala svetski šampion.\n"Vrata A reprezentacije su otvorene za vas jer nismo zadovoljni kako je svoj posao obavila A selekcija. Da možemo da ih podmladimo da krenu ponovo, možda bi od vas mnogo naučili, ja sam mnogo naučio", poručio je predsednik Nikolić omladinskim reprezentativcima Srbije.\nNa svečanosti u centru FSS-a u Staroj Pazovi, igrači su u šali skandirali predsedniku da "hoće penzije", na šta im je Nikolić odgovorio da im "to i sleduje".\nOmladinska reprezentacija Srbije osvojila je u utorak Svetsko prvenstvo na Novom Zelandu, pobedom u finalu od 2:1 nad Brazilom, posle produžetaka.\nTomislav Nikolić im je rekao da nije verovao da će nakon takmičenja "držati govor radosti" i da je sumnjao u uspeh.\n"Draga moja deco, mislio sam da ću da zaboravim da držim govor radosti kada je fudbal u pitanju. Smišljao sam kako da vas utešim, a sad sam srećniji od vas, zato što možda i ne osećate kako ste podigli Srbiju, koliko ste nam doneli radosti tim produžecima i zaustavnim vremenom", rekao je Tomislav Nikolić.\nSelektor omladinske reprezentacije Veljko Paunović poklonio je Nikoliću dres, dok je predsednik od kapitena Predraga Rajkovića dobio loptu.\nPredsednik Fudbalskog saveza Srbije Tomislav Karadžić rekao je da su omladinski reprezentativci tek na početku i da moraju još da rade i napreduju.\n"Ovo je prvi deo vaših karijera i života. Proslavićete ovaj rezultat, zaslužili ste to. Ali, morate stalno raditi, nadograđivati sebe i računati to da ste vi generacija koja kuca na vrata našeg vrhunskog reprezentativnog fudbala. Zato vas molim da ne zaboravite formulu po kojoj ste pobeđivali najveće i način na koji ste došli do ovog rezultata", rekao je Karadžić.\nOn je u ime FSS -a i građana Srbije zahvalio fudbalerima na uspehu.\n"Hvala na rezultatu o kome ste vi sanjali i rezultatu u koji je malo ko od nas verovao. Postavili ste najveće fudbalske granice i rezultat će biti za sve sledeće generacije parametar upoređenja rezultata koje ćemo ostvarivati. Posle nekih kriznih perioda, vratili ste veru u fudbal, nadu našim ljudima i postali ste ponos države Srbije", rekao je prvi čovek FSS-a.\nSrpskim fudbalerima će u 20.00 biti organizovan svečani doček ispred Skupštine Beograda.


Ulazak na Kipar državljanima Srbije moguć uz negativan PCR test - Daljine.rs\nDržavljani Srbije mogu da uđu na Kipar ukoliko poseduju negativan PCR test koji nije stariji od 72 sata. Vlasti Kipra su prethodno revidirale listu sigurnih zemalja iz kojih se može ući na teritoriju ove ostrvske države bez ikakvog testiranja i ima ih samo osam.\nDržavljani Nemačke, Finske, Latvije, Litvanije, Australije, Novog Zelanda, Tajlanda i Južne Koreje mogu ući na Kipar bez ikakvog testiranja, s obzirom na nizak rizik od zaraze Covid-19. Svi ostali moraju da imaju negativan PCR test, pa i državljani Srbije.\nMeđutim, počevši od juče 24. septembra, određene kategorije lica test mogu da urade i po dolasku na Kipar i to o sopstvenom trošku. Ta lica su:\nkiparski državljani, njihovi supružnici iz drugih zemalja i njihova maloletna deca,\nlica koja imaju regulisan boravak na Kipru,\nlica koja imaju specijalnu dozvolu za ulazak od strane Vlade Kipara,\nlica koja dolaze iz države u kojoj nije moguće da se uradi testiranje na korona virus.\nSva ostala lica moraju imati prethodno urađen negativan PCR test.\nPropusnica za let do Kipra\nZa dolazak na Kipar neophodna je propusnica za let “CyprusFlightPass” koju moraju da poseduju svi putnici i bez nje im neće niti dozvoljeno ukrcavanje u avion.\nPreporučujemo Kipar pokriva turistima troškove lečenja od Covid-19\nSva neophodna dokumenta mogu da se nađu i popune elektronski najviše 24 sata pre leta na sajtu “CuyprusFlightPass”. Ukoliko neki od putnika ne bude posedovao ovu propusnicu, može očekivati kaznu u iznosu od 300 evra.\nS obzirom na odluku kiparskih vlasti da je državljanima Srbije neophodan samo negativan PCR test za posetu Kipru, Air Serbia će i tokom narednog perioda zadržati dva nedeljna leta na liniji Beograd – Larnaka uz mogućnost povećanja kapaciteta, korišćenjem tipa aviona sa većim brojem sedišta ili uvođenjem dodatnih letova.\nOdmah nakon ove odluke, avio-kompanija WizzAir pokrenula je letove od Beograda do Larnake na Kipru koji će se odvijati dvaput nedeljno od 18. oktobra 2020. godine.\nBali upošljava 4.400 “influensera” kako bi podigao turizam


Drgan Vasiljković, jedan od nekadašnjih vodećih srpskih paramilitaraca u Hrvatskoj, tokom suđenja u Splitu, 20. septembra 2016. Po izlasku iz zatvora i povratka u Srbiju, sprema se za učešće na izborima.\nKao i u aktulenom sazivu Skupštine Srbije, i nakon narednih izbora bi u parlamentu mogli da se nađu i pojedinci osuđeni za ratne zločine ili stranački funkcioneri za kojima tragaju međunarodni pravosudni organi.\nIzbori na svim nivoima u Srbiji raspisani su za 21. jun. Za učešće na njima, neophodne potpise trenutno prikuplja Dragan Vasiljković, poznatiji kao Kapetan Dragan, osuđenik za ratne zločine koji je nakon odslužene kazne 28. marta pušten iz lepoglavskog zatvora u Hrvatskoj.\nPravnosnažno je bio osuđen na 13,5 godina, po presudi za ratne zločine po komandnoj odgovornosti u Kninu i Glini tokom rata u Hrvatskoj 1991. i 1992. godine.\nNepuna dva meseca po izlasku iz zatvora, najavljuje da će pokušati da osvoji poslaničko mesto u budućem sazivu Skupštine Srbije.\n"Ja sam obećao Srbima koje sam ostavio po zatvorima, koji su osuđeni na dugogodišnje robije grehom rođenja, protiv kojih ne postoji ni jedan jedini proverljivi dokaz, da ću biti njihov glas", rekao je Vasiljković novinarima u Kragujevcu 23. maja.\nJavnost je dodatno uzburkao izjavom za jedan beogradski tabloid da će tražiti uslovni otpust za Milorada Ulemeka i Zvezdana Jovanovića, osuđene na po 40 godina za organizovanje, odnosno izvršenje ubistva premijera Srbije Zorana Đinđića, 12. marta 2003. godine.\nSedamnaest godina od ubistva Đinđića\nŠešelj - osuđenih i narodni poslanik\n"To je sa moje tačke gledišta potpuno neprihvatljivo, ali me ne iznenađuje", rekao je za Radio Slobodna Evropa (RSE) Ivan Đurić, programski direktor Inicijative mladih za ljudska prava (YIHR).\n"Normalizacija učešća ratnih zločinaca ili osumnjičenih za ratne zločine u političkom životu (Srbije), dešava se već godinama", kaže Đurić, čija se organizacija bavi pitanjima pomirenja i suočavanja s prošlošću.\nYIHR je i tokom proteklog skupštinskog saziva tražila da se lideru Srpske radikalne stranke (SRS) Vojislavu Šešelju oduzme poslanički mandat, nakon pravosnažne osude za ratne zločine zbog podsticanja progona, deportacije i prisilnog raseljavanja Hrvata u vojvođanskom selu Hrtkovci, 1992. godine.\nNadležni Administrativni odbor Skupštine Srbije ovaj zahtev, koji je uputilo i nekoliko opozicionih poslanika, nikada međutim nije ni razmatrao, a Šešelj se kandiduje i na predstojećim izborima. Listu čiji je nosilac, Republička izborna komisija (RIK) potvrdila je 9. marta.\nRatni zločinac ostaje u poslaničkoj klupi\nKo danas u Srbiji govori o ratnim zločinima?\nJedan od retkih učesnika predstojećih izbora koji javno govori o ratnim zločinima i tokom kampanje je advokat Aleksandar Olenik, lider opozicionog Građanskog demokratskog foruma (GDF) i kandidat za poslanika ispred liste Ujedinjena demokratska Srbija (UDS).\n"Ta tema se gura pod tepih od kada su ratni zločini, a moram da kažem i genocid, i počinjeni", rekao je Olenik za RSE.\n"Svaki razgovor o ratnim zločinima u kampanji, bio bi neka vrsta suočavanja s prošlošću i ratnim zločinima, pogotovo sa onim ratnim zločinima koji su, da tako kažem, počinjeni u naše ime", rekao je Olenik.\n"Bez suočavanja sa ratnim zločinima mi ne možemo da krenemo ka budućnosti i da izgradimo trajan mir sa svim našim susedima na Balkanu niti da se uspešno i ubrzano krećemo ka Evropskoj Uniji, a to je prvi i osnovni cilj i GDF-a i UDS-a", kaže kandidat liste UDS.\nPrema rečima Ivana Đurića iz Inicijative mladih, tema suočavanja s prošlošću i ratnih zločina je i za vladajuću političku elitu u Srbiji zatvorena priča na koju ne žele da se vraćaju.\nUpravo je Inicijativa protestovala kada je Veselin Šljivančanin, koji je odslužio kaznu po presudi za zločine na Ovčari kod Vukovara, u januaru 2017. godine govorio na tribini vladajuće Srpske napredne stranke (SNS) u Beški, u Vojvodini, kao i kada je Ministarstvo odbrane Srbije izdalo knjigu generala Nebojše Pavkovića, koji u zatvoru u Finskoj služi kaznu na osnovu presude Haškog tribunala za zločine nad Albancima na Kosovu 1999. godine.\nTakođe, dizali su glas i kada su aktivisti Socijalističke partije Srbije (SPS), koalicionog partnera SNS-a, tražili da se podigne spomenik osnivaču te stranke Slobodanu Miloševiću koji je preminuo u pritvoru Haškog tribunala 11. marta 2006. godine tokom suđenja za genocid i ratne zločine.\n"Što se tiče opozicione, građanske, antiratne javnosti, mi smo slabi. Mi ne uspevamo da dopremo. Oni koji se bave politikom među nama, koji možda imaju najjači glas, oni nemaju snagu da tu temu ponovo otvore", kaže Đurić.\nPavković ponovo sa vojskom\nZašto suočavanje s prošlošću nije izborna tema?\nBojan Klačar, izvršni direktor Centra za slobodne izbore i demokratiju (CeSID), organizacije koja prati izborne procese u Srbiji, za RSE ocenjuje da ratni zločini i teme suočavanja s prošlošću ne pripadaju opusu na kome može da se gradi izborni rezultat.\n"Za to postoje dva razloga – prvi je da ta tema ne pripada krugu prioriteta samih građana. Oni kao svoje prioritete, i to je trend od 2014. godine, navode uglavnom socijalno-ekonomske teme. Nezaposlenost i siromaštvo čine dve trećine problema o kojima nam ljudi govore. Iza toga se javljaju korupcija, problemi mladih, zdravstvo…\nDrugi razlog je što mi sada imamo jedan potpuno promenjen tematski okvir. Kako zbog krize, tako i zbog osnaživanja socijalno-ekonomskih prioriteta, izašli smo iz neke dihotomije koju smo imalo recimo od 2000. do 2008. i jednim delom do 2012. godine, a to je nacionalno vs proevropsko, konzervativno vs moderno", kaže Klačar.\nKakve su izborne šanse za osuđenike?\nOvaj analitičar smatra i da osuđenici za ratne zločine, poput Dragana Vasiljkovića, nemaju velike šanse na predstojećim izborima, ali da su, kako veruje, motiv pronašli u uverenju da je tlo u Srbiji trenutno pogodno za desničarske ideje i organizacije.\n"Kada kažem podno tle, mislim na činjenicu da živimo u nekoj vrsti ekonomske i bezbednosne krize, što je tle koje na neki način generiše desničare. Istovremeno, to se kombinuje sa nekom vrstom političkog avanturizma tih ljudi koji pokušavaju da na takvim temama profitiraju", kaže Klačar i ponavlja da su male šanse da se od ekstremnih desničara može očekivati ozbiljniji rezultat.\nOsim Vasiljkovića i Šešelja, na predstojećim izborima poslaničke mandate će pokušati da dobiju i Vjerica Radeta i Petar Jojić, članovi SRS čije hapšenje i izručenje od Srbije traži Mehanizam za krivične sudove (naslednik Haškog tribunala) po optužbi za nepoštovanje suda, odnosno zbog, kako se navodi, "zastrašivanja, pretnji i nuđenja mita" svedocima u postupku koji se vodio protiv Šešelja.\nNa listi SRS je i je i nekadašnji vojni general Božidar Delić, koji je tokom rata na Kosovu 1999. godine bio komandant 549. motorizovane brigade Vojske Jugoslavije.\nFond za humanitarno pravo je protiv njega podneo dve krivične prijave zbog ratnih zločina nad Albancima na Kosovu (prvu 2008., a drugu 2013. godine).\nU prvom slučaju koji se odnosi na zločin u selu Trnje predmet je procesuiran, ali Delić, kako je za RSE ranije rečeno u Fondu, nije bio na optužnici, već se pojavio kao svedok.\nPo drugoj krivičnoj prijavi koju je Fond podneo zbog zločina u selu Landovica, na Kosovu, u martu 1999. godine još se čeka postupanje.\nHag traži izručenje dvoje radikala sa izborne liste\nI protiv kandidata za poslanika sa opozicione desno orijentisane liste "Aleksandar Šapić – Pobeda za Srbiju" Svetozara Andrića, Fond je u martu 2018. godine Tužilaštvu za ratne zločine podneo prijavu za ratne zločine u BiH.\nU Fondu su za Birn rekli da nemaju podatak o tome da li je i eventualno kako postupano u ovom slučaju.\nFHP podneo krivičnu prijavu protiv Svetozara Andrića za ratni zločin u BiH\n"Moj strah je da ne vidimo šta se iza brda sprema, da nam se iza ćoška nameću ljudi koji su činili zločine u neke političke figure i lidere", navodi predstavnik Inicijative mladih za ljudska prava Ivan Đurić.\n"Ono što mene iznenađuje je što to nije tema većeg broja ljudi, medija…", zaključuje Đurić.\nUpravo izbegavanje teme ratnih zločina, prema mišljenju kandidata za narodnog poslanika Aleksandra Olenika, dovelo je do situacije u kojoj je moguće da će skupštinsku salu, ukoliko u nju uđe, deliti i sa onima koji su za te zločine bili osuđeni.


"Adidas" na meti hakera - Visokoin.com\n“Adidas” na meti hakera\nNjemački proizvođač sportske opreme “Adidas” povukao je sa interneta sadržaje svoje stranice nakon, kako se navodi, “sofisticiranog, kriminalnog hakerskog napada”. “Adidas” u saopštenju navodi da ne postoje dokazi o tome da su podaci potrošača kompromitovani, ali da je stranica ugašena radi zaštite posjetilaca sajta.\nVijest o problemima “Adidasa” objavljena je nakon niza hakerskih napada sa kojima se suočila japanska kompaniji “Sony”. U aprilu ove godine hakeri su ukrali podatke o nekoliko desetina miliona korisnika “Sonyjeve” PlayStation mreže.\nU saopštenju se ističe da je incident otkriven 3. novembra i da su od tada preduzete dodatne bezbjednosne mjere i da su počeli sa pokretanjem svojih stranica.\n“Ništa nam nije važnije od privatnosti i sigurnosti ličnih podataka naših potrošača. Cijenimo vaše iskazano razumijevanje i strpljenje”, dodaje se u saopćenju.


Foto: Centar za likovnu i primenjenju umetnost Tera\nTime su ponovo stvoreni ulovi da studenati sa ovog fakulteta u ateljeu “Tera”stiču praktična znanja i usvajaju veštine rada sa glinom.\n- Šest studenata master studija već je pohađalo radionicu iz tehnike vajanja skulptura u terakoti, koju je vodio mr Slobodan Kojić, akademski vajar, osnivač i direktor centra “Terra” i bivši profesor na Cetinju. Tokom sedmodnevne praktične nastave studentima su preneta iskustva stečena tokom 40 godina integrisanog rada sa glinom. Pored skulptorske prakse, imali su priliku i da se upoznaju sa osnovama ReOrg metoda, internacionalno priznatog inovativnog načina reorganizacije i optimizacije muzejskih depoa, koji se od ove godine implementira i u depou “Tere”. Transfer znanja iz oblasti muzeološke prakse je od izuzetnog značaja za samo upravljanje, dokumentovanje i adekvatno čuvanje umetničkih predmeta što su gosti iz Crne Gore prepoznali kao primer dobre prakse koji bi prilagodili svojim potrebama i realizovali u svojim institucijama – saopšteno je iz “Tere”.\nKikindski centar “Tera” i akademija sa Cetinja saradnju su počeli pre 12 godina i neprekidno je trajala narednih šest. Obnovljena je na inicijativu Ivane Radovanović, doktorke likovnih umetnosti i docenta Fakulteta likovnih umjetnosti i uz podršku dekana mr Marka Markovića.\nAtelje “Tera” od ove godine ima status spomenika kulture od značaja za industrijsko nasleđe Srbije.\n- Međunarodna institucionalna saradnja sa akademskim institucijama iz regiona potvđuje generalnu ideju “Tere” da se kroz ovakve projekte doprinese bilateralnoj saradnji zemalja na umrežavanju, jačanju interkulturalnog dijaloga i očuvanju kolektivne memorije i kulturnog razumevanja kao ogledala zajedničke prošlosti, sadašnjosti i budućnosti – stav je “Tere”.


Srpsko udruženje mladih poljoprivrednika SUMP organizuje četvrtu konferenciju pod nazivom „Mladi poljoprivrednici u Srbiji i EU“ u Novom Sadu. – SUMP\nKonferencija će se održati 11. maja 2019. godine (dan otvaranja Poljoprivrednog sajma u Novom Sadu) sa početkom u 13.00 časova u Velikoj sali Privredne komore Vojvodine u centru „Master“ Novosadskog sajma (Hajduk Veljkova 11, Novi Sad)\nKonferencija predstavlja četvrti međunarodni skup mladih poljoprivrednika R. Srbiji.\nOvaj događaj promovisaće mlade poljoprivrednike i izazove sa kojima se oni susreću, odnos državnih institucija prema mladih poljoprivrednicima u Srbiji i EU.\nNa konferenciji će uzeti učešće pretstavnici Ministarstva poljoprivrede, šumarstva i vodoprivrede kao i pretstavnici Pokrajinskog sekretarijata poljoprivrede, vodoprivrede i šumarstva.\nNa konferenciji će uzeti učešće pretstavnici Evropdkog veće mladih poljoprivrednika CEJA (Iris Bouwers – potredsednik CEJA), kao i predstavnici mladih poljoprivrednika iz Češke, Mađarske, Poljske, Slovenije, koji će upoznati mlade poljoprivrednike sa merama koje sprovodi EU a koje se odnose na mlade poljoprivrednike.\nOvakav dođaj je od izuzetne važnosti za mlade ljude koji se bave i žele da se bave poljoprivredom jer će imati priliku da na jednom mestu uvide kompltnu sliku, koje su mogućnosti i pogodnosti koje pruža, sa jedne strana R. Srbija, a sa druge strane EU, mladom poljoprivredniku.\nKoristimo ovu priliku da Vas pozovemo da prisustvujete događaju.\nSUMP će za vreme Poljoprivrednog sajam imati štand u hali 6. te pozivamo zainteresovane da nas posete.